Държавен вестник, бр. 11, 2014 г., стр. 9

БРОЙ  11	
Д Ъ Р Ж А В Е Н  В Е С Т Н И К 	
СТР.  9  
препоръките, представени от Европейската 
комисия в случаите, в които тя счита, че 
държава – членка на Европейския съюз, чи­
ято парична единица е еврото, не изпълнява 
критерия за дефицита в рамките на процедура 
при прекомерен дефицит. Това задължение не 
се прилага в случаите, когато между догова­
рящите се страни, чиято парична единица е 
еврото, бъде установено, че квалифицирано 
мнозинство от тях, изчислено по аналогия 
със съответните разпоредби на Договорите, 
на които се основава Европейският съюз, не 
е съгласно с предложеното или препоръчано 
решение, като не се взема предвид позицията 
на съответната договаряща се страна.
Член 8
1. Европейската комисия се приканва да 
представи своевременно на договарящите се 
страни доклад за разпоредбите, приети от всяка 
от тях в съответствие с член 3, параграф 2. 
Ако Европейската комисия, след като е пре­
доставила на съответната договаряща се страна 
възможност да представи своите коментари, 
заключи в доклада си, че тази договаряща се 
страна не е спазила член 3, параграф 2, една 
или повече договарящи се страни сезират Съда 
на Европейския съюз. Когато независимо от 
доклада на Комисията договаряща се страна 
счита, че друга договаряща се страна не е 
спазила член 3, параграф 2, тя също може да 
сезира Съда. И в двата случая решението на 
Съда е задължително за страните по произ­
водството, които вземат необходимите мерки, 
за да се съобразят с решението в срок, който 
се определя от Съда.
2. Ако въз основа на собствената си прецен­
ка или на тази на Европейската комисия дого­
варяща се страна счита, че друга договаряща 
се страна не е взела необходимите мерки, за да 
се съобрази с решението на Съда, посочено в 
параграф 1, тя може да сезира Съда и да поиска 
налагането на финансови санкции съгласно 
критериите, установени от Европейската ко­
мисия в рамките на член 260 от Договора за 
функционирането на Европейския съюз. Ако 
Съдът установи, че съответната договаряща 
се страна не се е съобразила с решението му, 
той може да наложи заплащането на съобра­
зена с обстоятелствата еднократно платима 
сума или периодична имуществена санкция, 
която не надвишава 0,1 % от нейния брутен 
вътрешен продукт. Сумите, чието заплащане е 
наложено на държава членка, чиято парична 
единица е еврото, се изплащат на Европей­
ския механизъм за стабилност. В останалите 
случаи плащанията са към общия бюджет на 
Европейския съюз. 
3. Този член представлява специално спо­
разумение между договарящите се страни по 
смисъла на член 273 от Договора за функци­
онирането на Европейския съюз.
Д я л  I V
КООРДИНАЦИЯ НА ИКОНОМИЧЕСКИТЕ 
ПОЛИТИКИ И КОНВЕРГЕНЦИЯ 
Член 9
Като се основават на координацията на 
икономическата политика, определена в До­
говора за функционирането на Европейския 
съюз, договарящите се страни се ангажират да 
работят съвместно за постигане на икономи­
ческа политика, която подпомага правилното 
функциониране на Икономическия и паричен 
съюз и икономическия растеж чрез засилена 
конвергенция и конкурентоспособност. За 
тази цел договарящите се страни предприемат 
необходимите действия и мерки във всички 
области, които са от съществено значение за 
правилното функциониране на еврозоната, 
при преследването на целите да се развива 
конкурентоспособността, да се насърчава тру­
довата заетост, да се допринася допълнително 
за устойчивостта на публичните финанси и да 
се укрепва финансовата стабилност.
Член 10
В съответствие с изискванията на Дого­
ворите, на които се основава Европейският 
съюз, договарящите се страни са готови да 
използват активно, когато е целесъобразно и 
необходимо, мерки, специфични за държавите 
членки, чиято парична единица е еврото, съ­
гласно предвиденото в член 136 от Договора 
за функционирането на Европейския съюз, 
както и засиленото сътрудничество, предви­
дено в член 20 от Договора за Европейския 
съюз и в членове 326 – 334 от Договора за 
функционирането на Европейския съюз, по 
въпросите, които са от съществено значение 
за правилното функциониране на еврозоната, 
без да се засяга вътрешният пазар.
Член 11
С цел идентифицирането на най-добрите 
практики и постигане на напредък към по-
тясно координирана икономическа политика 
договарящите се страни осигуряват предва­
рителното обсъждане на всички значителни 
икономически реформи, които планират да 
предприемат, и когато е уместно, координа­
цията им едни с други. Тази координация 
включва институциите на Европейския съюз 
в съответствие с изискванията на правото на 
Европейския съюз.
Д я л  V
УПРАВЛЕНИЕ НА ЕВРОЗОНАТА
Член 12
1. Държавните или правителствените ръ­
ководители на договарящите се страни, чиято 
парична единица е еврото, и председателят 
на Европейската комисия се срещат неофи­
циално на срещи на върха на държавите от